REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/89-21

18. mart 2021. godine

B e o g r a d

Z A P I S N I K

6. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 18. MARTA 2021. GODINE

 Sednica je počela u 14.00 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Maja Grbić, Ivana Nikolić, Adrijana Pupovac, Bojan Torbica, Milan Urošević, Goran Pekarski, Milosav Milojević, Samir Tandir, Milutin Mrkonjić i Slavenko Unković.

 Sednici su prisustvovali zamenici članova Odbora: Snežana Petrović (zamenik Krsta Janjuševića), Goran Spasojević (zamenik Ivane Nikolić) i Nevena Veinović (zamenik Nikole Vojinovića).

 Sednici nisu prisustvovali članovi Odbora: Dejan Kesar, Zoran Bojanić, Nikola Kožović, Arđend Bajrami, niti njihovi zamenici.

 Sednici je prisustvovao iz Ministarstva građevinarstva, saobraćaja i infrastrukture Veljko Kovačević, pomoćnik ministra.

 Odbor je, jednoglasno (13 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o potvrđivanju Odluke 1/2019 ESAA Zajedničkog komiteta od 31. jula 2019. godine kojom se zamenjuje Aneks I Multilateralnog sporazuma između Evropske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslovenske Republike Makedonije, Republike Island, Republike Crne Gore, Kraljevine Norveške, Rumunije, Republike Srbije i Misije privremene uprave Ujedinjenih nacija na Kosovu (u skladu sa Rezolucijom Saveta bezbednosti Ujedinjenih nacija 1244 od 10. juna 1999) o uspostavljanju Zajedničkog evropskog vazduhoplovnog područja, koji je podnela Vlada (broj 011-382/21 od 5. marta 2021. godine).

 Pre prelaska na rad prema utvrđenom Dnevnom redu, Odbor je, jednoglasno (13 glasova „za“), usvojio Zapisnik 5. sednice Odbora održane 3. marta 2021. godine.

Prva tačka dnevnog reda: **Razmatranje** **Predloga zakona o potvrđivanju Odluke 1/2019 ESAA Zajedničkog komiteta od 31. jula 2019. godine kojom se zamenjuje Aneks I Multilateralnog sporazuma između Evropske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslovenske Republike Makedonije, Republike Island, Republike Crne Gore, Kraljevine Norveške, Rumunije, Republike Srbije i Misije privremene uprave Ujedinjenih nacija na Kosovu (u skladu sa Rezolucijom Saveta bezbednosti Ujedinjenih nacija 1244 od 10. juna 1999) o uspostavljanju Zajedničkog evropskog vazduhoplovnog područja, koji je podnela Vlada**

U uvodnom izlaganju Veljko Kovačević, predstavnik Ministarstva graćevinarstva, saobraćaja i infrastrukture je istakao da je ESAA Sporazum kojim je uspostavljen evropski zajednički vazduhoplovni prostor, kao i to da je Republika Srbija pristupila tom sporazumu 2009. godine, dok je kao multilateralni sporazum stupio na snagu 2017. godine. Naglašeno je da su u njegovoj osnovi definisani zajednički ciljevi i principi koji bi se primenjivali u pomenutom zajedničkom evropskom vazduhoplovnom prostoru, kao što su pravila o slobodnom pristupu tržišta, slobodi osnivanja preduzeća , zajednička pravila u oblasti vazduhoplovne bezbednosti i sigurnosti i ostalo. Istaknuto je da su pomenuti ciljevi definisani kroz evropske propise koji su navedeni u Aneksu 1 ESAA Sporazuma, kao i to da je Evropska komisija od 2010. godine izmenila, odnosno ažurirala značajan broj propisa iz oblasti civilnog vazduhoplovstva iz čega je i nastala Odluka 1/2019. U samoj Odluci se nalaze svi novi propisi podeljeni u dve grupe, jedni koji se tiču direktno civilnog vazduhoplovstva, kao što su sigurnost i bezbednost, a drugi koji se primenjuju indirektno na civilno vazuhoplovstvo, kao što su pravila iz oblasti rada, zdravlja na radu i slično. Na kraju izlaganja, predstavnik Ministarvstva je istakao da je zakonodavstvo Republike Srbije u potpunosti usklađeno sa propisima ESAA Sporazuma i samim tim bez problema može da pristupi novoj Odluci, s toga se predlaže predlog zakona kojim bi se prihvatila pomenuta Odluka.

S obzirom da nije bilo prijavljenih za diskusiju članovi Odbora su se izjasnili o ovoj tački dnevnog reda.

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (13 glasova „za“), da predloži Narodnoj skupštini da prihvati Predlog zakona o potvrđivanju Odluke 1/2019 ESAA Zajedničkog komiteta od 31. jula 2019. godine kojom se zamenjuje Aneks I Multilateralnog sporazuma između Evropske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslovenske Republike Makedonije, Republike Island, Republike Crne Gore, Kraljevine Norveške, Rumunije, Republike Srbije i Misije privremene uprave Ujedinjenih nacija na Kosovu (u skladu sa Rezolucijom Saveta bezbednosti Ujedinjenih nacija 1244 od 10. juna 1999) o uspostavljanju Zajedničkog evropskog vazduhoplovnog područja, koji je podnela Vlada.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

Sednica je zaključena u 14.10 časova.

SEKRETAR ODBORA PREDSEDNIK ODBORA

 Biljana Ilić Katarina Rakić